kalixlouiis/myanmar-wikipedia-corpus huggingface dataset:
အရှင်ဖဂ္ဂုနထေရ်က ဦးထိပ်၌ ပြင်းထန်စွာဖြစ်ပေါ်နေသော လေရောဂါနှင့် ဆက်စပ်၍ ထက်လှစွာသောစူးဖြင့် ရိုက်နှက်မှုကိုခံနေရသော ဥပမာဖြင့်လည်းကောင်း၊ အားကောင်းသော ယောက်ျားသည် သားရေလွန်ကြိုးဖြင့် တင်းကြပ်စွာ ရစ်ပတ်ထားသည်ကို ခံနေရသကဲ့သို့ ဦးခေါင်းကိုက်နေသော ဝေဒနာဒဏ်ချက်ကိုလည်းကောင်း၊ နွားသတ်သမားသည် အသွားထက်လှစွာသော သားလှီးဓားဖြင့် နွား၏ဝမ်းဗိုက်ကို ဖောက်ခွဲသကဲ့သို့ ဝမ်းဗိုက်အတွင်း၌ဖြစ်နေသော လေနာရောဂါတို့ကိုလည်းကောင်း၊ အားကောင်းသော ယောက်ျားနှစ်ယောက်တို့သည် အားမရှိသောယောက်ျားကို လက်မောင်းနှစ်ဖက်ကိုဆွဲကိုင်၍ မီးကျီးတွင်း၌ မီးကင်ကြသလို ကိုယ်ခန္ဓာ၌ ပြင်းထန်စွာ ခံစားနေရသော ပူလောင်မှုဝေဒနာကိုလည်းကောင်း သက်သာရာကိုမရဘဲ အပြင်းအထန် ဝေဒနာကို ခံစားနေရပုံကိုလည်းကောင်း လျှောက်ထားပြပါသည်။
ဘုရားရှင်သည် အရှင်ဖနထေရ်အား ဓမ္မကထာကို ဟောကြားတော်မူပြီး ပြန်ကြွတော်မူပါသည်။
ဘုရားရှင် ပြန်ကြွသွားတော်မူပြီး မကြာမီ အရှင်ဖဂ္ဂုန ပျံလွန်တော်မူသွားပါသည်။
ပျံလွန်တော်မူချိန်၌ အရှင်ဖဂ္ဂုန၏ ဣန္ဒြေများက ကြည်လင်နေပါသည်။
ထိုအကြောင်းကို အရှင်အာနန္ဒာက ဘုရားရှင်အား လျှောက်ထားပြပါသည်။
ဘုရားရှင်က အရှင်အာနန္ဒာအား “ဖဂ္ဂုန၏စိတ်သည် ဩရမ္ဘာဂိယ သံယော ဇဉ်ငါးပါးတို့မှ လွတ်မြောက်ပြီးခြင်းကြောင့် ဣန္ဒြေတို့ အထူးကြည်လင်သွားပုံကို ဘုရားရှင် ဟောတော်မူပြီး- ၁။
ဘုရားရှင် ဟောကြားတော်မူအပ်သော ကောင်းခြင်းဥသုံ လုံးဝပြည့်စုံသော တရားတော်ကို ကြားနာရခြင်းကြောင့် ထိုရဟန်းတော်၏စိတ်သည် အောက်ပိုင်း သံယောဇဉ်ငါးပါးတို့မှ လွတ်မြောက်ခြင်း။
ဗုဒ္ဓသာဝကထံမှ ကောင်းခြင်းဥသုံ လုံးဝပြည့်စုံသော တရားတော်ကို ကြားနာရခြင်းကြောင့် ထိုရဟန်း၏စိတ်သည် အောက်ပိုင်းသံယောဇဉ်ငါးပါးတို့မှ လွတ်မြောက်ခြင်း။
မိမိကြားနာသင်ယူဖူးသောတရားတော်ကို အဖန်ဖန်ကြံစည်, အဖန်ဖန်သုံးသပ်, အဖန်ဖန်ရှုမှတ်ထားသော ရဟန်းတော်၏စိတ်သည် အောက်ပိုင်းသံယောဇဉ် ငါးပါးတို့မှ လွတ်မြောက်ခြင်း။
ဘုရားရှင် ဟောကြားတော်မူအပ်သော ကောင်းခြင်းဥဿုံ အလုံးစုံပြည့်စုံ သောတရားတော်ကို ကြားနာရသောကြောင့် ထိုရဟန်း၏စိတ်သည် အတု မရှိသော ဥပဓိ၏ကုန်ရာ (နိဗ္ဗာန်)၌ အရဟတ္တဖိုလ်ဖြင့် လွတ်မြောက်ခြင်း။
ဗုဒ္ဓသာဝကအထံမှ ကောင်းခြင်းဥဿုံ အလုံးစုံပြည့်စုံသော တရားတော်ကို ကြားနာရသောကြောင့် ထိုရဟန်း၏စိတ်သည် အတုမရှိသော ဥပဓိကုန်ရာ နိဗ္ဗာန်၌ အရဟတ္တဖိုလ်ဖြင့် လွတ်မြောက်၏။
မိမိနာကြားဖူး သင်ယူဖူးသော တရားတော်ကို အဖန်ဖန်အထပ်ထပ် ကြံစည်, အဖန်ဖန်သုံးသပ်, အဖန်ဖန်ရှုမှတ်ပွားများသောရဟန်း၏စိတ်သည် အတုမရှိ ဥပဓိကုန်ရာနိဗ္ဗာန်၌ အရဟတ္တဖိုလ်ဖြင့် လွတ်မြောက်ခြင်း-ဟူသော သင့်လျော်လျှောက်ပတ်သောအခါ အကြောင်းအကျိုးကို ဆင်ခြင်ခြင်း၌ ရရှိနိုင်သော အကျိုးခြောက်မျိုးတို့ကို ဘုရားရှင် ဟောကြားတော်မူသည့်သုတ်။
အံ၊၂၊၃၃၆-၃၄၀။
အံ၊မြန်၊၂၊၄၂၇-၄၃၁။
အံ၊ဋ္ဌ၊၃၊၁၂၆-၇။
အံ၊ဋီ၊၃၊၁၂၂-၄။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၆-မဟာဝဂ္ဂ၊ တတိယသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင်ကျောင်းတော်၌ သီတင်းသုံးနေတော်မူစဉ် ပုရာဏကဿပဆရာကြီး ပညတ်အပ်သော အမျိုးဇာတ်(၆)မျိုး နှင့်စပ်၍ သက်ရှိလောက၌ရှိနေသော သတ္တဝါတို့၏ အမျိုးဇာတ်(၆)မျိုးနှင့် ယင်းအမျိုးဇာတ်ရှိသူတို့၏ မည်းညစ်သောသဘောတရား, ဖြူစင်သောသဘော တရားကို ဖြစ်စေပုံ၊ မည်းညစ်, ဖြူစင်သည်လည်းမဟုတ်သော နိဗ္ဗာန်သို့ရောက်နိုင်ပုံတို့ကို အကျယ်တဝင့် ပြည့်ပြည့်စုံစုံ အရှင်အာနန္ဒာအား ဘုရားရှင် ဟောတော်မူသည့်သုတ်။
အဋ္ဌကထာ၌ ကုန်သည်သွားရင်း နွားသေရာ၌ လှည်းကုန်သည်၏ လုပ်တတ်သောသဘာဝနှင့် ပါဠိတော်ပုဒ်တို့ကို ဖွင့်ပြထားပါသည်။
ဋီကာ၌လည်း ကဏ္ဍကဝုတ္တိက၊ ဗိလံဩလဂ္ဂေယျ၊ ကဏှဓမ္မ၊ အကဏှအသုက္က နိဗ္ဗာနအစရှိသော မှတ်သားဖွယ်ရာများကို ဖွင့်ပြထားပါသည်။
-အံ၊၂၊၃၄၃-၄။
အံ၊မြန်၊၂၊၄၃၅-၆။
အံ၊ဋ္ဌ၊၃၊၁၃၁။
အံ၊ဋီ၊၃၊၁၃၂-၃။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၆။
မဟာဝဂ္ဂ၊ ပဉ္စမသုတ်။
ဘုရားရှင် ဝဇ္ဇီနိုင်ငံ နာတိကရွာ အုတ်ကျောင်း၌ သီတင်းသုံးနေတော်မူစဉ် ဒါရုကမ္မိကဥပါသကာ၏ အလှူခံပုဂ္ဂိုလ်နှင့်ဆက်စပ်၍ လျှောက်ထားချက်ကို အကြောင်းပြု၍ “လူများအနေဖြင့် အရဟတ္တမဂ္ဂဋ္ဌာန်, ရဟန္တာပုဂ္ဂိုလ်ကို သိရန်မလွယ် ကူပုံနှင့် ကဲ့ရဲ့အပ် ချီးမွမ်းအပ်သော အာရညိက, ဂါမန္တဝိဟာရီ, ပိဏ္ဍပါတိက, နေမန္တနိက, ပံသုကူလိက, ဂဟပတိစီဝရဓရတို့ကို (၂)မျိုးစီတို့ကို ခွဲခြားမိန့်ကြားတော်မူပြီး၊ သံဃာအား ဒါနကောင်းမှုပြုရန် သံဃိကဒါနသည် သင်၏စိတ်ကို ကြည်လင်စေလိမ့်မည်။
သုဂတိလောကသို့ ရောက်ရှိနိုင်လိမ့်မည်”ဟု ဘုရားရှင် ဟောတော်မူသည့်သုတ်။
-အံ၊၂၊၃၅၂-၈။
အံ၊မြန်၊၂၊၄၄၄-၄၅၁။
အံ၊ဋ္ဌ၊၃၊၁၃၄။
အံ၊ဋီ၊၃၊၁၃၅-၈။
-အင်္ဂုတ္တရနိကာယ၊ ဆက္ကနိပါတ၊ ၆-အဗျယဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ဒဏ္ဍကကနိဂုံး အညတရရုက္ခမူလ၌ သီတင်းသုံး နေတော်မူစဉ် ဒေဝဒတ်အသင်းဝင် ရဟန်းတစ်ပါး၏ မေးခွန်းကို ဖြေကြားမှုနှင့် ဆက်စပ်၍ ဘုရားရှင်အား အရှင်အာနန္ဒာက လျှောက်ထား မေးမြန်းရာ “အပါယိကော ဒေဝဒတ္တော နေရယိကော, ကပ္ပဋ္ဌော, အတေကိစ္စော”ဟု မိန့်ကြားတော်မူခြင်း အကြောင်းနှင့် အပရိဟာနဓမ္မ, ပရိဟာနဓမ္မ, အာပါယိက, နေရယိက-ဟူသော ရှေးပုဂ္ဂိုလ် သုံးယောက်နှင့် ပရိဟာနဓမ္မ, အပရိဟာနဓမ္မ, ပရိနိဗ္ဗာနဓမ္မ-ဟူသော နောက်ပုဂ္ဂိုလ်သုံးယောက်တို့၏ စိတ်ကို ဘုရားရှင်၏ စိတ်တော်ဖြင့် သိမြင်တော်မူပုံနှင့် ဘုရားရှင်၏ “ပုရိသိန္ဒြိယဉာဏ်”ကို ပုဂ္ဂိုလ်တစ်ယောက်စီ တစ်ယောက်စီ ခွဲခြမ်းဝေဖန်တော်မူ၍ ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၃၅၈-၃၆၄။
အံ၊မြန်၊၂၊၄၅၁-၈။
အံ၊ဋ္ဌ၊၃၊၁၃၅-၆။
အံ၊ဋီ၊၃၊၁၃၈-၁၄၀။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၆-မဟာဝဂ္ဂ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ကာမ၊ ဝေဒနာ၊ သညာ၊ အာသဝ၊ ကမ္မ၊ ဒုက္ခဟူသော နိဗ္ဗေဓိက ပရိယာယ (၆)ပါးတို့ကို ဥဒ္ဒေသ၊ နိဒ္ဒေသအစဉ်အားဖြင့် အကျယ်ဝေဖန်၍ ရဟန်းတို့အား ဘုရားရှင်ဟောတော်မူသည့်သုတ်။
-အံ၊၂၊၃၄၉-၃၅၂။
အံ၊မြန်၊၂၊၄၄၁-၄။
အံ၊ဋ္ဌ၊၃၊၁၃၂-၄၊ အံ၊ဋီ၊၃၊၁၃၄-၅။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၆-မဟာဝဂ္ဂ၊ သတ္တမသုတ်။
ဘုရားရှင် ကာသိနိုင်ငံ ဗာရာဏသီမြို့တော်အနီး ဣသိပတနမိဂဒါယ၌ သီတင်းသုံးတော်မူနေစဉ်-ထေရ်ကြီးရဟန်းတော်များ ဆွမ်းဘုဉ်းပေးရာအရပ်မှ ပြန်ကြွလာပြီး မဏ္ဍလမာ၌ စည်းဝေးနေကြစဉ်-ပါရာယဏဝဂ် တိဿမေတ္တေယျ ပဥှာ(သုတ္တနိ၊၃၄၉။
စူဠနိ၊၇)လာ “ယော ဥဘောန္တေ” အစရှိသော ဂါထာနှင့်ဆက်စပ်၍ မိမိတို့ထင်မြင်သော အန္တနှစ်မျိုးကို ဆွေးနွေးကြပြီး ဘုရားရှင်ထံ သွားရောက်၍ မေးလျှောက်ရာ အားလုံးပြောဆိုကြသည့် အစွန်းနှစ်ဖက်ဓမ္မများသည် ပရိယာယ်အားဖြင့် သုဘာသိတဖြစ်ပုံကို မိန့်ကြားတော်မူပြီး အစွန်းနှစ်ရပ်နှင့်ဆက်စပ်၍ ဖြစ်သောဓမ္မတို့ကို မိန့်ကြားတော်မူသည့်သုတ်။
အံ၊မြန်၊၂၊၄၆၂-၃။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၇-ဒေဝတာဝဂ္ဂ၊ ဒုတိယသုတ်။
ထိန မိဒ္ဓ, ဥဒ္ဓစ္စ ကုက္ကုစ္စ၊ အသဒိယ, ပမာဒ-ဟူသော ဤတရား ၆-ပါးကို မပယ်စွန့်နိုင်လျင် အရဟတ္တဖိုလ်ကို မျက်မှောက်မပြုနိုင်၊ ပယ်စွန့်နိုင်မှသာလျင် အရဟတ္တဖိုလ်ကို မျက်မှောက်ပြုနိုင်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၃၇၅။
အံ၊မြန်၊၂၊၄၇၃။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၈-အရဟတ္တဝဂ္ဂ၊ ဒုတိယသုတ်။
မာန, ဩမာန, အတိမာန, အဓိမာန, ထမ္ဘ, အတိနိပါတ-ဟူသော တရား ၆-ပါးတို့ကို မပယ်စွန့်နိုင်လျှင် အရဟတ္တဖိုလ်ကို မျက်မှောက်မပြုနိုင်၊ ပယ်စွန့်နိုင်မှသာလျှင် မျက်မှောက်ပြုနိုင်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၃၇၀-၁။
အံ၊မြန်၊၂၊၃၆၅-၇။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၇-ဒေဝတာဝဂ္ဂ၊ ပဉ္စမသုတ်။
ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အညတရနတ်သား လျှောက်ထားသော ဘိက္ခုအပရိဟာနိယတရား (၆)ပါးကို ရဟန်းတို့အား ဘုရားရှင်က ဟောတော်မူရာ ယင်းအပရိဟာနိယတရား (၆)ပါးကို အကျယ်အားဖြင့် မိမိသိရှိပါကြောင်း အရှင်သာရိပုတ္တရာက လျှောက်ထားပါသည်။
ဘုရားရှင်က သာရိပုတ္တရာ လျှောက်သည့်အတိုင်း ဘိက္ခုအပရိဟာနိယတရားတို့၏ အကျယ်ကို သိမှတ်ရမည်ဟု အတည်ပြု မိန့်ကြားတော်မူသည့်သုတ်။
-အံ၊၃၊၁၉၃-၄။
အံ၊မြန်၊၃၊၁၉၄-၅။
အံ၊ဋ္ဌ၊၃၊၂၆၇။
အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၂-သီဟနာဒဝဂ္ဂ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်ဝယ် သီတင်းသုံးနေတော်မူစဉ် (၁) မိမိတို့ လူဖြစ်စဉ်က နေအိမ်သို့ ကြွလာသော ရဟန်းတော်များအား ခရီးဦး မကြိုဆိုကြသောနတ်များ။
(၂) ခရီးဦးကြိုဆိုမှု ရှိခိုးမှုကို မပြုခဲ့ကြသောနတ်များ။
(၃) ခရီးဦးကြိုဆိုမှု၊ ရှိခိုးမှု၊ နေရာမပေးလှူခဲ့ကြသော နတ်များ။
(၄) ခရီးဦးကြိုဆိုမှု၊ ရှိခိုးမှု၊ နေရာပေးလှူမှု၊ သတ္တိစွမ်းအားရှိသမျှ မလှူဒါန်းခဲ့ကြသာ နတ်များ၊ (၅) ခရီးဦးကြိုဆိုမှု လှူဒါန်းမှု၊ အနီး၌ တရားမနာခဲ့ကြသောနတ်များ။
(၆) ခရီးဦးကြိုဆိုမှု တရားနာမှု နားစိုက်၍ တရားမနာခဲ့ကြသောနတ်များ။
(၇) ခရီးဦးကြိုဆိုမှုနာယူပြီးသော တရားတော်ကို မဆောင်ထားခဲ့ကြသော နတ်များ။
(၈) ခရီးဦးကြိုဆိုမှု ဆောင်ထားသော ဓမ္မ၏ အနက်အဓိပ္ပါယ်ကို သိရှိ နားလည်အောင် မဆင်ခြင်ခဲ့သော နတ်များတို့သည် ကောင်းမှု၏ မပြည့်စုံခြင်း၊ နှလုံးမသာယာခြင်း၊ နောင်တ တဖန်ပူပန်ခြင်း ရှိကြပြီး ယုတ်နိမ့်သောနတ်ပြည်၌ ဖြစ်ကြရပုံ။
(၉) ခရီးဦးကြိုဆိုမှု၊ ရှိခိုးမှု၊ နေရာပေးလှူမှု၊ သတ္တိစွမ်းအားရှိသမျှ လှူဒါန်းမှု၊ အနီး၌နေ၍ တရားနာယူမှု၊ တရားတော်ကို နားစိုက်၍ နာယူမှု၊ နာယူပြီးသော တရားတော်ကို ဆောင်ထားမှု၊ ဆောင်ထားအပ်သော တရားတော်၏ အနက် အဓိပ္ပါယ်ကို သိရှိနားလည်အောင် ဆင်ခြင်မှု၊ ဓမ္မ၏အနက်အဓိပ္ပါယ်, ဓမ္မကို သိမြင်ပြီး ဓမ္မာနုဓမ္မပဋိပတ်ကို ဖြည့်ကျင့်ခဲ့ကြရသဖြင့် ကောင်းမှု၏ ပြီးပြည့်စုံမှု စိတ်နှလုံးသာရွှင်မှု နောင်တတဖန် ပူပန်မှုမရှိကြဘဲ မြင့်မြတ်သော နတ်ပြည်၌ ဖြစ်ကြရပါကြောင်း မိမိတို့၏ နတ်ပြည်ရောက်ကြောင်း ကောင်းမှုများကို သမ္ဗဟုလနတ်များက လာရောက်ပြီး လျှောက်ထားကြပုံ၊ ဘုရားရှင်က ရဟန်းတို့အား ပြန်လည် မိန့်ကြားတော်မူပြီး ရုက္ခမူလ, သုညာဂါရဟူသော ဌာနတို့၌ ရဟန်းတရားပွားများ အားထုတ်ကြ၊ ထိုနတ် များကဲ့သို့ နောက်ကာလရောက်မှ နှလုံးမသာမယာ မဖြစ်ကြနှင့်ဟု နတ်တို့ကို ပမာထား၍ ဟောကြားတော်မူသည့်သုတ်။
-အံ၊၂၊၃၃။
အံ၊မြန်၊၂၊၄၇ဝ-၁။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၇-ဒေဝတာဝဂ္ဂ၊ နဝမသုတ်။
ကာမစ္ဆန္ဒ, ဗျာပါဒ, ထိနမိဒ္ဓ, ဥဒ္ဓစ္စကုက္ကုစ္စ, ဝိစိကိစ္ဆာ-ဟူသော နီဝရဏငါးပါး နှင့် ကာမဂုဏ်၏အပြစ်ကို ဉာဏ်ပညာဖြင့် မှန်ကန်စွာ မသိမမြင်ခြင်းဟူသော တရား (၆)ပါးတို့ကို မပယ်မစွန့်နိုင်လျှင် ပဌမဈာန်ကိုရ၍နေခြင်းငှါ မဖြစ်နိုင်။
ထိုတရား (၆)ပါးတို့ကို ပယ်စွန့်နိုင်လျှင် ပဌမဈာန်ကိုရ၍နေခြင်းငှါ ဖြစ်ထိုက် ၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၃၇၄။
အံ၊မြန်၊၂၊၄၇၁-၂။
ကာမဝိတက်၊ ဗျာပါဒဝိတက်၊ ဝိဟိံသဝိတက်၊ ကာမသညာ၊ ဗျာပါဒသညာ၊ ဝိဟိံသသညာ ဟူသော တရား(၆)ပါးတို့ကို မပယ်မစွန့်နိုင်လျှင် ပဌမဈာန်ကိုရ၍ နေခြင်းငှါ မဖြစ်နိုင်။
ထိုတရား (၆)ပါးတို့ကို ပယ်စွန့်နိုင်သောသူသည် ပဌမဈာန်ကို ရ၍နေခြင်းငှါ ဖြစ်ထိုက်၏ဟု ရဟန်းတို့အား ဘုရားရှင်ဟောတော်မူသည့်သုတ်။
အံ၊မြန်၊၂၊၄၇၃-၄။
အံ၊ဋ္ဌ၊၃၊၁၃၉။
-အင်္ဂုတ္တရနိကာယ၊ ဆက္ကနိပါတ၊ ၈-အရဟတ္တဝဂ္ဂ၊ ဒုတိယပဏ္ဏာသက၊ တတိယသုတ်။
မုဋ္ဌသစ္စ, အသမ္ပဇည, ဣန္ဒြိယေသုအဂုတ္တဒွါရတာ, ဘောဇနေမတ္တညုတာ, ကုဟန, လပန-ဟူသော တရား ၆-ပါးတို့ကို မပယ်မစွန့်ပဲ ဥတ္တရိမနုဿဓမ္မကို မျက်မှောက်ပြုရန် မဖြစ်နိုင်ပုံ၊ ယင်းတရားခြောက်ပါးတို့ကို ပယ်စွန့်နိုင်မှ ဥတ္တရိမနုဿ ဓမ္မကို မျက်မှောက်ပြုရန် ဖြစ်နိုင်ပုံကို ကဏှပက္ခ, သုက္ကပက္ခ ခွဲ၍ ဟောတော်မူသည့်သုတ်။
-အံ၊၂၊၃၈၁။
အံ၊မြန်၊၂၊၄၈၁။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၉-အသီတိဝဂ္ဂ၊ ပဉ္စမသုတ်။
သက္ကာယဒိဋ္ဌိ, ဝိစိကိစ္ဆာ, သီလဗ္ဗတပရာမာသ, အပါယဂမနီယဖြစ်သော ရာဂ, ဒေါသ, မောဟ-ဟူသော တရား (၆) ပါးတို့ကို မပယ်စွန့်နိုင်လျှင် သောတာပတ္တိ ဖိုလ်ကို မျက်မှောက်ပြုရန်မထိုက်၊ ပယ်စွန့်နိုင်လျှင် မျက်မှောက်ပြုနိုင်သည်ဟု ကဏှပက္ခ, သုက္ကပက္ခခွဲ၍ ဟောတော်မူသည့်သုတ်။
-အံ၊၂၊၃၇၆။
အံ၊မြန်၊၂၊၄၇၄-၅။
အံ၊ဋီ၊၃၊၁၄၅။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၈-အရဟတ္တဝဂ္ဂ၊ ပဉ္စမသုတ်။
မရသေးသော ကုသိုလ်တရားတို့ ရရှိရန်၊ ရပြီးသော ကုသိုလ်တရားတို့ တိုးပွားရန် မဖြစ်ထိုက်သော ရဟန်း၏ အင်္ဂါ (၆) ပါးနှင့် ဖြစ်ထိုက်သော ရဟန်း၏ အရည်အချင်း (၆)ပါးတို့ကို ဟောပြတော်မူသည့်သုတ်။
-အံ၊၂၊၃၆။
အံ၊မြန်၊၂၊၄၇၅။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၈-အရဟတ္တဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတို့ အာလောကဗဟုလ၊ ယောဂဗဟုလ၊ ဝေဒဗဟုလ၊ အသန္တုဋ္ဌိဗဟုလ၊ ကုသိုလ်တရားတို့၌ တာဝန်ကိုပစ်ချမထား စွမ်းနိုင်သည်ထက်ပိုမို၍ အားထုတ်ခြင်းဟူသောဤတရား ခြောက်မျိုးတို့နှင့်ပြည့်စုံသောရဟန်းသည် မကြာမီ ကုသိုလ်တရားတို့၌ ကြီးကျယ်ခြင်း၊ ပြန့်ပြောခြင်းသို့ရောက်၏-ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၃၇၇-၈။
အံ၊မြန်၊၂၊၄၇၇။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၈-အရဟတ္တဝဂ္ဂ၊ နဝမသုတ်။
အရဟတ္တဖိုလ်ကို မျက်မှောက်မပြုနိုင်သော ရဟန်း၏သန္တာန်၌ ဖြစ်နေသော တရားခြောက်ပါးနှင့် အရဟတ္တဖိုလ်ကို မျက်မှောက်ပြုနိုင်သော ရဟန်း၏ အရည်အချင်း အင်္ဂါခြောက်ပါးတို့ကို ဟောတော်မူသည့်သုတ်။
-အံ၊၂၊၃၈၂။
အံ၊မြန်၊၂၊၄၁၈။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၁၀-သီတိဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် သောတာပန် အရိယာ ပုဂ္ဂိုလ်သည် သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသ၊ အပါယဂမနီယဖြစ်သော ရာဂ၊ ဒေါသ၊ မောဟတရားခြောက်ပါးကို ပယ်ပြီးပုံကို ရဟန်းတို့အား ဘုရားရှင် ဟောတော်မူသည့်သုတ်။
အံ၊မြန်၊၂၊၄၈၂။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-သီတိဝဂ္ဂ၊ သတ္တမသုတ်။
သောတာပန်ပုဂ္ဂိုလ်သည် သက္ကာယဒိဋ္ဌိ, ဝိစိကိစ္ဆာ, သီလဗ္ဗတပရာမာသ အပါယ်သို့ ရောက်စေနိုင်သော ရာဂ, ဒေါသ, မောဟ-ဟူသော တရားခြောက်မျိုးကို မဖြစ်စေထိုက်တော့ပုံကို ဟောတော်မူသည့်သုတ်။
အံ၊မြန်၊၃၊၂၄၉။
-အင်္ဂုတ္တရနိကာယ၊ နဝကနိပါတ၊ ဒုတိယပဏ္ဏာသက၊ (၆)၁-ခေမဝဂ္ဂ၊ ဧကာဒသမသုတ်။
ရာဂ, ဒေါသ, မောဟ, ကောဓ, ဥပနာဟ, မက္ခ, ပဠာသ, ဣဿာ မစ္ဆရိယ-ဟူသော တရား (၉) မျိုးတို့ကို မပယ်မစွန့်ပဲ အရဟတ္တဖိုလ်ကို မျက်မှောက် (မပြုနိုင်) ပြုရန်မဖြစ်ထိုက်။
ယင်းတရား (၉)မျိုးတို့ကို ပယ်စွန့်နိုင်မှသာလျှင် အရဟတ္တဖိုလ်ကို မျက်မှောက်ပြုနိုင်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၃၊၄၂၆။
အံ၊မြန်၊၃၊၄၁၇-၈။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀)၅-ဥပါလိဝဂ္ဂ၊ ဒသမသုတ်။
ရာဂ, ဒေါသ, မောဟ, ကောဓ, ဥပနာဟ, မက္ခ, ပဠာသ, ဣဿာ မစ္ဆရိယ, မာန-ဟူသော တရား (၁၀)ပါးတို့ကို မပါယ်မစွန့်နိုင်ပဲ အရဟတ္တဖိုလ်ကို မျက်မှောက် (မပြုနိုင်) ပြုခြင်းငှာမထိုဂ်။
ထိုဆယ်ပါးသောတရားတို့ကို ပယ်စွန့်နိုင်မှသာလျှင် အရဟတ္တဖိုလ်ကို မျက်မှောက်ပြု (နိုင်သည်)ခြင်းငှာ ထိုက်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-သီတိဝဂ္ဂ၊ အဋ္ဌမသုတ်။
ဘုရား, တရား, သံဃာ-ဟူသော ရတနာသုံးပါး, သိက္ခာသုံးပါးတို့ကို မရိုမသေ အလေးအမြတ် မပြုပဲနေခြင်း၊ မလွန်ကျူးအပ်သော ဝေရ (သီလ) ငါးပါးကိုလွန်ကျူးခြင်း၊ (၆၂)ပါးသော မိစ္ဆာအယူကိုယူခြင်း၊ (၈)ခုမြောက်ဘဝ၌ ပဋိသန္ဓေနေခြင်း-ဟူသော သောတာပန်ပုဂ္ဂိုလ် မဖြစ်ထိုက်သော အကြောင်းတရား (၆)ပါးတို့ကို ဟောတော်မူသည့်သုတ်။
သင်္ခါရတရားတစ်ပါးပါးကို နိစ္စ, သုခ, အတ္တဟု (ကပ်ရောက်ခြင်း) ရှူခြင်း၊ အာနန္ဒရိယကံငါးပါးကိုပြုလုပ်ခြင်း၊ အမြင် (ဒိဋ္ဌိ), အကြား (သုတ), အတွေ့ (မုတ) ကိုစွဲ၍ ကြံစည်အပ်သောမင်္ဂလာဖြင့် သံသရာမှစင်ကြယ်၏ဟု သိမြင်ခြင်း၊ ဤဘုရားရှင် သာသနာတော်မှ အပြင်အပ၌ မြတ်သောအလှူခံကို ရှာမှီးခြင်း-ဟူသော သောတာပန် ပုဂ္ဂိုလ်မဖြစ်ထိုက်သော အကြောင်းတရား (၆)ပါးတို့ကို ဟောတော်မူသည့်သုတ်။
-အံ၊၂၊၃၈၃။
အံ၊မြန်၊၂၊၄၈၃။
အာနန္ဒရိယငါးပါးကို ပြုလုပ်ခြင်း၊ ဘုရားရှင်မှ တပါးသောပုဂ္ဂိုလ်ကို မိမိဆရာ ဟုညွှန်ပြခြင်း-ဟူသော သောတာပန်ပုဂ္ဂိုလ်မဖြစ်မပြုမလုပ်သော အကြောင်းတရား (၆)ပါးတို့ကို ဟောတော်မူသည့်သုတ်။
အံ၊ဋ္ဌ၊၃၊၁၄၁။
-အင်္ဂုတ္တရနိကာယ၊ ... ၊ ဧကာဒသမသုတ်။
သောတာပန်အရိယာသာဝကသည် အကြောင်းတရား, အကြောင်းကြောင့်ဖြစ်သော အကျိုးတရားတို့ကို (မှန်ကန်စွာ) သိမြင်ပြီးဖြစ်သောကြောင့် သုခ, ဒုက္ခကို ကိုယ်တိုင်ပြုအပ်၏-ဟူ၍၎င်း၊ သူတပါးသည်ပြုအပ်၏-ဟူ၍၎င်း၊ ကိုယ်တိုင်လည်း ပြုအပ်, သူတပါးတို့လည်းပြုအပ်၏-ဟူ၍၎င်း၊ သုခ, ဒုက္ခတို့သည် ကိုယ်တိုင်မပြု အကြောင်းကင်း၍ ဖြစ်၏-ဟူ၍၎င်း၊ ကိုယ်တိုင်လည်းမပြု သူတပါးလည်းမပြု အကြောင်းကင်း၍ ဖြစ်၏-ဟူ၍၎င်း (သိမြင်ခြင်းငှာ) ကပ်ရောက်ခြင်းငှာ မဖြစ်ထိုက်ဟု သောတာပန်အရိယာသာဝက မဖြစ်ထိုက်သော အကြောင်းတရား (၆)ပါးတို့ကို ဟောတော်မူသည့်သုတ်။
-အံ၊၃၊၃၈၄။
အံ၊မြန်၊၃၊၃၈၄။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက ၁၀-အာနိသံသဝဂ္ဂ၊ ပထမသုတ်။
ဘုရားရှင် ကောသလနိုင်ငံ စ သီတင်းသုံးတော်မူစဉ် ဒုလ္လဘတရား ခြောက်ပါးကို ရဟန်းတို့အား ဘုရားရှင် ဟောတော်မူသည့်သုတ်။
အံ၊မြန်၊၂၊၄၈၄။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-အာနိသံသဝဂ္ဂ၊ ဒုတိယသုတ်။
သောတာပတ္တိဖိုလ်ကို မျက်မှောက်ပြုခြင်း (သောတာပန်ပုဂ္ဂိုလ်)၏ အကျိုး တရား ခြောက်ပါးတို့ကို ဟောတော်မူသည့်သုတ်။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-အာနိသံသဝဂ္ဂ၊ သတ္တမသုတ်။
(၁) အလုံးစုံသော သင်္ခါရတို့သည် မတည်တံ့ကုန်သည်ဖြစ်၍ ငါ့အား ထင်လာကုန်လိမ့်မည်။
(၂) အလုံးစုံသော တေဓာတုက လောက၌လည်း ငါ၏စိတ်သည် မွေ့လျော်လိမ့်မည်မဟုတ်။
(၃) အလုံးစုံသော လောကမှလည်း ငါ၏စိတ်သည် ထမြောက်လိမ့်မည်။
(၄) ငါ၏စိတ်သည် နိဗ္ဗာန်သို့ ညွတ်လိမ့်မည်။
(၅) ငါ့သံယောဇဉ်တို့ ပယ်ခြင်းသို့ရောက်လိမ့်မည်။
(၆) ငါသည် မြတ်သော ရဟန်းအဖြစ်နှင့် ပြည့်စုံရလိမ့်မည်-ဟူသော အကျိုး (၆)ပါးတို့ကို ကောင်းစွာသိမြင်သော ရဟန်းသည် အလုံးစုံသော သင်္ခါရတို့၌ အပိုင်း အခြားကို မပြုမူ၍ အနိစ္စသညာကို ဖြစ်စေသင့်သည်သာတည်း-ဟု ဟောတော်မူသည့်သုတ်။
-အံ၊၂၊၃၈၆။
အံ၊မြန်၊၂၊၄၈၇။
အံ၊ဋီ၊၃၊၁၄၇။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-အာနိသံသဝဂ္ဂ၊ အဋ္ဌမသုတ်။
သန်လျက်မြှောက်ချီထားသော သူသတ်ယောက်ျား၌ ငြီးငွေ့ စိတ်ပျက်သကဲသို့ သင်္ခါရအားလုံးတို့၌ နိဗ္ဗိဒသညာ အနီးကပ်တည်ရှိလာလိမ့်မည်၊ ၂။
အလုံးစုံသောလောကမှလည်း ငါ၏စိတ်သည် ထမြောက်လာလိမ့်မည်။
နိဗ္ဗာန်၌လည်း ငြိမ်းအေးမှုကို သိမြင်ရပေလိမ့်မည်၊ ၄။
ငါ၏သန္တာန်၌ ကိန်းအောင်းနေသော အနုသယ, ကိလေသာတို့ကို အကြွင်းမဲ့ ပယ်ခွါခြင်းသို့ ရောက်ကုန်လိမ့်မည်၊ ၅။
ရဟန်းကိစ္စကို အားထုတ်သမှုပြုသူ၏အဖြစ်သို့လည်း ရောက်လိမ့်လတ္တံ့၊ ၆။
မေတ္တာဘာဝနာ ပွားများခြင်းကြောင့် ဘုရားရှင်ကို ပြုစုလုပ်ကျွေးရာရောက်ပေလိမ့်မည်-ဟူသော အကျိုးအာနိသင် ၆-ပါးတို့ကို ကောင်းစွာ မြော်မြင်သိမြင်သောရဟန်းတော်သည် အလုံးစုံသောသင်္ခါရတရားတို့၌ အပိုင်းအခြားကို မပြုမူ၍ ဒုက္ခသညာကိုဖြစ်စေရန်သင့်သည်သာတည်း-ဟု ဟောတော်မူသည့်သုတ်။
-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-အာနိသံသဝဂ္ဂ၊ ဒသမသုတ်။
အလုံးစုံသော လောက၌ တဏှာ, ဒိဋ္ဌိတို့မှ ကင်းခြင်းငှာ ငါဟုယူမှု ဒိဋ္ဌိနှင့် ငါ့ဟာ ငါ့ဥစ္စာဟု စွဲမက်မှု တဏှာတို့ ချုပ်ပျောက်ခြင်း၊ ပုထုဇဉ်တို့နှင့် မဆက်ဆံသော မဂ်ဉာဏ် နှင့် ပြည်စုံခြင်း၊ အကြောင်းတရား, အကျိုးတရားတို့ကို ခွဲခြားသိမြင်မှုဟူသော အကျိုးတရား (၆) ပါးကို ပိုင်ပိုင်နိုင်နိုင် သိမြင်သော ရဟန်းသည် အလုံးစုံသော တရားတို့၌ အပိုင်းအခြားကို မပြုမူ၍ အနတ္တသညာကို ဖြစ်စေထိုက်၏-ဟု ဟောကြားတော်မူသည့်သုတ်။
-အံ၊၂၊၃၉၀။
အံ၊မြန်၊၂၊၄၉၄။
-အင်္ဂုတ္တရနိကာယ၊ ဆက္ကနိပါတ၊ ၁၁-တိကဝဂ္ဂ၊ နဝမသုတ်။
ဒေါဝစဿတာကိုပယ်ရန် သောဝစဿတာကို၊ ပါပမိတ္တတာကို ပယ်ရန် ကလျာဏမိတ္တတာကို၊ စေတသောဝိက္ခေပကိုပယ်ရန် အာနာပါနဿတိကို ပွားများရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
အံ၊မြန်၊၂၊၄၉၄-၅။
-အင်္ဂုတ္တရနိကာယ၊ ဆက္ကနိပါတ၊ ၁၁-တိကဝဂ္ဂ၊ ဒသမသုတ်။
ဥဒ္ဓစ္စ၊ အသံဝရ၊ ပမာဒ-တရားသုံးပါးကို ပယ်ရမည်၊ ဥဒ္ဓစ္စကိုပယ်ရန် သမထကို၊ အသံဝရကိုပယ်ရန် သံဝရကို၊ ပမာဒကိုပယ်ရန် အပ္ပမာဒကို ပွားများရမည်ဟု ဟောတော်မူသည့်သုတ်။
-အံ၊၂၊၃၉၁။
အံ၊မြန်၊၂၊၄၉၅။
-အင်္ဂုတ္တရနိကာယ၊ ဆက္ကနိပါတ၊ ၁၂-သာမညဝဂ္ဂ၊ ပဌမသုတ်။
ကာယာနုပဿနာကို ပွားများ၍ မဖြစ်နိုင်သော (ကာယာနုပဿနာဘာဝနာ၏ ဆန့်ကျင်ဖက်)တရား ၆-မျိုးနှင့် ကာယာနုပဿနာကို ပွားများ၍ နေရန် ဖြစ်နိုင်သော တရား ၆-မျိုးတို့ကို ဘုရားရှင် ဟောတော်မူသည့်သုတ်။
အံ၊မြန်၊၂၊၄၉၆။
-အင်္ဂုတ္တရနိကာယ၊ ဆက္ကနိပါတ၊ ၁၂-သာမညဝဂ္ဂ၊ ဒုတိယသုတ်။
ကမ္မာရာမ, ဘဿာရာမ, နိဒ္ဒါရာမ, သင်္ဂဏိကာရာမ, ဣန္ဒြိယေသု အဂုတ္တဒွါရတာ, ဘောဇနေ အမတ္တညုတာဟူသော တရား (၆)ပါးတို့ကို မပယ်မစွန့်ပဲ အဇ္ဈတ္တ, ဗဟိဒ္ဓ, အဇ္ဈတ္တဗဟိဒ္ဓ ဖြစ်သော ကာယတို့၌ ကာယာနုပဿီ, ဝေဒနာတို့၌ ဝေဒနာနုပဿီ၊ စိတ်၌ စိတ္တာနုပဿီ၊ ဓမ္မတို့၌ ဓမ္မာနုပဿီဖြစ်၍ နေခြင်းငှါ မဖြစ်ထိုက်၊ ယင်းတရား(၆)ပါးတို့ကို ပယ်စွန့်၍ရှုနေလျှင် ဖြစ်နိုင်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၃၉၂။
-အင်္ဂုတ္တရနိကာယ၊ ဆက္ကနိပါတ၊ ၁၂-သာမညဝဂ္ဂ၊ တတိယသုတ်။
ရတနာသုံးပါး၌ သက်ဝင်ယုံကြည်မှု၊ အရိယသီလ၊ အရိယဉာဏ၊ အရိယဝိမုတ္တိ ဤတရားခြောက်မျိုးတို့နှင့် ပြည့်စုံသော တပုဿသူကြွယ်သည် မြတ်စွာဘုရား၌ ဆုံးဖြတ်ခြင်းသို့ရောက်၏။
အမြိုက်နိဗ္ဗာန်ကိုမြင်၏။
အမြိုက်နိဗ္ဗာန်ကို မျက်မှောက်ပြု၍နေ၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၂၃၃-၂၄၁။
အံ၊မြန်၊၃၊၂၃၂-၂၄၀။
အံ၊ဋ္ဌ၊၃၊၂၈၂-၃။
အံ၊ဋီ၊၃၊၃၀၄။
-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၄-မဟာဝဂ္ဂ၊ ဒသမသုတ်။
ဘုရားရှင် မလ္လနိုင်ငံ ဥရုဝေလကပ္ပနိဂုံးအနီး မဟာဝုန်တောအုပ်အတွင်း၌ နေ့သန့်တော်မူနေစဉ် တပုဿသူကြွယ်လျှောက်ထားသော လူတို့နှင့်မတူသော သာသနာ့ဝန်ထမ်း ရဟန်းတော်တို့၏ ထူးခြားချက်ကို အရှင်အာနန္ဒာက ဘုရားရှင်အား လျှောက်ထားပါသည်။
ဘုရားရှင်က ဤတပုဿသူကြွယ် လျှောက်ထားသောစကားသည် လျှောက်ထားသည့်အတိုင်း မှန်ပေ၏ဟု မိန့်ကြားတော်မူပြီး ကိုယ်တော်တိုင် အလောင်းတော်ဘဝမှ သဗ္ဗညုဘုရားရှင် ဖြစ်တော်မူသည်အထိ “နေက္ခမ္မသည် ကောင်း၏။
ဆိတ်ငြိမ်မှုသည် ကောင်း၏။
”ဟု ရှုနေသော်လည်း ငါဘုရား၏စိတ်သည် နေက္ခမ္မ၌ မသက်ဝင် မကြည်လင် ကောင်းစွာမတည် နီဝရဏတို့မှ မကျွတ်လွတ်နိုင်ခြင်း အကြောင်းကို ဆင်ခြင်သည်ရှိသော် ကာမဂုဏ်တို့၌ အပြစ်မမြင်။
ထိုအပြစ်ကိုလည်း မလေ့လာ၊ ကာမမှထွက်မြောက်မှု နေက္ခမ္မ၏အကျိုးကိုလည်းမသိ၊ ထိုအကျိုးကိုလည်း မမှီဝဲဘူး၊ ထို့ကြောင့် “ထိုနေက္ခမ္မသည် ငြိမ်သက်၏”ဟု ရှုနေသော ငါဘုရား၏စိတ်သည် ထွက်မြောက်မှုနေက္ခမ္မ၌ မပြေးဝင် မကြည်လင် ကောင်းစွာမတည် လွတ်လွတ် မသက်ဝင် အစရှိသည်ဖြင့် အောက်အောက်သမာပတ်၏အပြစ်ကို သိမြင်ခြင်း အထက် အထက်သမာပတ်၏အကျိုးကို မှီဝဲခြင်း၊ အထက်အထက် သမာပတ်ကို ရရှိပုံတို့ကို တစ်ပါးစီ တစ်ပါးစီ ဘုရားရှင် ဟောကြားတော်မူသည့်သုတ်။
အံ၊မြန်၊၂၊၃၉၆-၇။
-အင်္ဂုတ္တရနိကာယ၊ ဆက္ကနိပါတ၊ ၁၂-သာမညဝဂ္ဂ+စတုတ္ထသုတ်မှ တေဝီသတိမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဘလ္လိကသူကြွယ်၊ သုဒတ္တအမည်ရှိ အနာထပိဏ္ဍိကသူကြွယ်၊ မစ္ဆိကာ သဏ္ဍမြို့သား စိတ္တသူကြွယ်၊ ဟတ္ထကအာဠဝက၊ မဟာနာမ်သာကီဝင်၊ ဝေသာလီ မြို့သား ဥဂ္ဂသူကြွယ်၊ ဥဂ္ဂတသူကြွယ်၊ သူရမ္ဗဋ္ဌ၊ ကောမာရဘစ္စဇီဝက၊ နကုလပိတာ၊ တဝကဏ္ဏိကသူကြွယ်၊ ပူရဏသူကြွယ်၊ ဣသိဒတ္တသူကြွယ်၊ သန္ဓာနသူကြွယ်၊ ဝိစယ သူကြွယ်၊ ဝိဇာယမာဟိကသူကြွယ်၊ မေဏ္ဍကသူကြွယ်၊ ဝါသေဋ္ဌဥပါသကာ၊ အရိဋ္ဌ ဥပါသကာ၊ သာရဂ္ဂဥပါသကာ)သည် မြတ်စွာဘုရား၌ ဆုံးဖြတ်ခြင်းသို့ရောက်သူပေတည်း။
အမြိုက်နိဗ္ဗာန်ကို မြင်ရသူပေတည်း။
အမြိုက်နိဗ္ဗာန်ကို မျက်မှောက်ပြု၍ နေသူပေတည်း၊ ဗုဒ္ဓေ အဝေစ္စပသာဒ၊ ဓမ္မေ အဝေစ္စပသာဒ၊ သံယေ အဝေစ္စပသာဒ၊ အရိယသီလ၊ အရိယဉာဏ၊ အရိယဝိမုတ္တိ-ဟူသော တရားခြောက်မျိုးနှင့် ပြည့်စုံသူ ပေတည်းဟု ရဟန်းတို့အား ဘုရားရှင် ဟောကြားတော်မူသည့်သုတ်။
ဤ ပေယျာလ၌- ၁။
ဘလ္လိကသုတ်၊ ၂။
သုဒတ္တသုတ်၊ ၃။
စိတ္တသုတ်၊ ၄။
ဟတ္ထကာဠဝသုတ် ၅။
မဟာနာမသုတ်၊ ၆။
ဥဂ္ဂသုတ်၊ ၇။
ဥဂ္ဂတသုတ်၊ ၈။
သူရမ္ဗဋ္ဌသုတ်၊ ၉။
ဇီဝကသုတ်၊ ၁၀။
နကုလပိတုသုတ်၊ ၁၁။
တဝကဏ္ဏကသုတ်၊ ၁၂။
ပူရဏသုတ်၊ ၁၃။
ဣသိဒတ္တသုတ်၊ ၁၄။
သန္ဓာနသုတ်၊ ၁၅။
ဝိစယသုတ်၊ ၁၆။
ဝိဇယမာဟိကသုတ်၊ ၁၇။
မေဏ္ဍကသုတ်၊ ၁၈။
ဝါသေဋ္ဌသုတ်၊ ၁၉။
အရိဋ္ဌသုတ်၊ ၂၀။
သာရဂ္ဂသုတ် ဟု သုတ်ပေါင်း ၂၀ ပါဝင်ပါသည်။
-အံ၊၂၊၄၀၃-၅။
အံ၊မြန်၊၂၊၅၁၀-၃။
အံ၊ဋီ၊၃၊၁၅၄-၅။
-အင်္ဂုတ္တရနိကာယ၊ သတ္တကနိပါတ၊ ၂-အနုသယဝဂ္ဂ၊ ပဉ္စမသုတ်။
ရေကူးခြင်း (၇)မျိုးနှင့် ပုဂ္ဂိုလ် ၇-မျိုးကို နှိုင်းယှဉ်၍ ဟောတော်မူသည့်သုတ်။
ဋီကာ၌-မှတ်သားဖွယ်ရာများ ဖွင့်ပြထားပါသည်။
-အံ၊၂၊၄၀၇၊ အံ၊မြန်၊၂၊၅၁၅-၆။
အံ၊ဋ္ဌ၊၃၊၁၅၀-၁။
အံ၊ဋီ၊၃၊၁၅၈-၉။
(ဒီ၊၃၊၂၀၉။
ဒီ၊ဋ္ဌ၊၃၊၂၂၂။
) -အင်္ဂုတ္တရနိကာယ၊ သတ္တကနိပါတ၊ ၂-အနုသယဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သိက္ခာသမာဒါန၊ ဓမ္မနိသန္တိ၊ ဣစ္ဆာဝိနယ၊ ပဋိသလ္လာန၊ ဝီရိယာရမ္ဘ၊ သတိနေပက္က၊ ဒိဋ္ဌိပဋိဝေဓ ဟူသော ဓမ္မ (၇)ပါးတို့၌ ယခုအခါထက်မြက်သောဆန္ဒ နောင်အခါ မကင်းသောချစ်ခြင်း (လိုလားနှစ်သက်ခြင်း)တို့ဖြင့် ပရိပုဏ္ဏ၊ ပရိသုဒ္ဓ ဖြစ်အောင်ကျင့်သုံးလျှင် နိဒ္ဒသအစရှိသော ရဟန္တာပုဂ္ဂိုလ်ဖြစ်နိုင်ပုံ (ရဟန္တာပုဂ္ဂိုလ် ဖြစ်နိုင်သောတရား (၅)မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ ယင်းနိဒ္ဒသဝေါဟာရအကြောင်းနှင့်တကွ ဖွင့်သင့် ဖွင့်လိုက်သောပုဒ်တို့ကို ဖွင့်ဆိုထားပါသည်။
-အံ၊၂၊၄၁၇-၈။
အံ၊မြန်၊၂၊၅၂၈-၉။
-အင်္ဂုတ္တရနိကာယ၊ သတ္တကနိပါတ၊ ၃-ဝဇ္ဇိသတ္တကဝဂ္ဂ၊ ဧကာဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဥပါသကာ၏ ပျက်စီးကြောင်း “ပရာဘဝ”နှင့် ပြည့်စုံကြောင်း “သံဘဝ”တရား (၇)ပါးစီကို ရဟန်းတို့အား ဘုရားရှင် ဟောတော်မူသည့်သုတ်။
သုတ္တနိ၊၂၉၅-၇။
သုတ္တနိ၊မြန်၊၂၇၈-၂၈၀။
သုတ္တနိ၊ဋ္ဌ၊၁၊၁၄၉-၁၅၆။
ခုဒ္ဒကနိကာယ၊ သုတ္တနိပါတ၊ ဥရဂဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အညတရ နတ်သား၏ မေးလျှောက်ချက်အရ-ပျက်စီးဆုတ်ယုတ်ကြောင်း “ပရာဘဝ”တရား ၂၄-ပါးတို့ကို ဘုရားရှင် ဟောတော်မူသည့်သုတ်။
အဋ္ဌကထာ၌ ပရာဘဝသုတ်ဖြစ်ပေါ်လာပုံနှင့် မရေမတွက်နိုင်သော နတ်ဗြဟ္မာများ တရားသိမြင် ကျွတ်တမ်းဝင်ပုံတို့ကို မှတ်သားဖွယ်ရာ ဖွင့်ဆိုချက်များဖြင့် ဖွင့်ဆိုထားပါသည်။
-အံ၊၂၊၄၁၈။
အံ၊မြန်၊၂၊၅၂၉။
-အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ ပဌမသုတ်။
သတ္တုဂါရဝတာ, ဓမ္မဂါရဝတာ, သံဃဂါရဝတာ, သိက္ခာဂါရဝတာ, သမာဓိ ဂါရဝတာ, အပ္ပမာဒဂါရဝတာ, ပဋိသန္တာရဂါရဝတာ-ဟူသော တရားခုနစ်မျိုးတို့သည် ရဟန်း၏ မဆုတ်ယုတ်ခြင်းငှာဖြစ်ကုန်၏ဟု အညတရနတ်သား၏ လျှောက်ထားချက်ကို ဘုရားရှင်က ရဟန်းတို့အား ဟောတော်မူသည့်သုတ်။
အံ၊မြန်၊၂၊၅၃၄။
အံ၊ဋ္ဌ၊၃၊၁၆၂။
အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မကြာမီ ပဋိသမ္ဘိဒါဉာဏ်လေးတန်ကို ထူးသောဉာဏ်ဖြင့်ရ၍ နေနိုင်သောရဟန်း၏ တရား (၇)မျိုး (အရည်အချင်း)တို့ကို တစ်ပါးစီ တစ်ပါးစီ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၄၂၃။
အံ၊မြန်၊၂၊၅၃၄-၅။
-အင်္ဂုတ္တရနိကာယ၊ ... အဋ္ဌမသုတ်၊ ဘုရားရှင် ကောသလနိုင်ငံ ... သီတင်းသုံးတော်မူစဉ် အရှင်သာရိပုတ္တရာ၏ ပဋိသမ္ဘိဒါဉာဏ်လေးတန်တို့ကို ထူးသောဉာဏ်ဖြင့်သိ၍ မျက်မှောက်ပြု၍ နေနိုင်သောရဟန်း၏ အထက်ပါ တရား(၇)မျိုးကိုပင် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၄၂၄-၅။
အံ၊မြန်၊၂၊၅၃၆-၈။
-အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ ဧကာဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပရိဗ္ဗာဇကအာရာမ်၌ အညတိတ္ထိယတို့က “(၁၂)နှစ်ပတ်လုံး ဗြဟ္မစရိယကို ပရိပုဏ္ဏ ပရိသုဒ္ဓဖြစ်အောင် ကျင့်ပြီးသူကို “နိဒ္ဒသဘိက္ခု”ဟုခေါ်ဆို ထိုက်၏”ဟူသောစကားကို မနှစ်သက်၍ အရှင်သာရိပုတ္တရာက ဘုရားရှင်အား လျှောက်ထားရာ ဘုရားရှင်က “ဤဓမ္မဝိနယ သာသနာတော်၌ ဓမ္မမဖက် နှစ်အရေအတွက်မျှဖြင့် “နိဒ္ဒသ ဘိက္ခု”ဟု သတ်မှတ်ပညတ်ခြင်းငှါ မထိုက်ပုံ ငါဘုရား ကိုယ်တော်တိုင် ထူးသောဉာဏ်ဖြင့် သိတော်မူ၍ မျက်မှောက်ပြုတော်မူ၍ ဟောကြားတော်မူအပ်ကုန်သော သိက္ခသမာဒါန, ဓမ္မနိသန္တိ ဣစ္ဆာဝိနယ, ပဋိသလ္လာန, ဝီရိယာရမ္ဘ, သတိနေပက္က, ဒိဋ္ဌိပဋိဝေဓ, ဟူသော နိဒ္ဒသဝတ္ထု (၇)မျိုးတို့ကို (၁၂)နှစ်, (၂၄)နှစ်, (၃၆)နှစ်, (၄၈)နှစ်တို့ပတ်လုံး ပရိပုဏ္ဏ, ပရိသုဒ္ဓဖြစ်အောင် ဗြဟ္မစရိယကို ကျင့်သုံးလျှင် နိဒ္ဒသဘိက္ခုဟုခေါ်ထိုက်၏ဟု အရှင်သာရိပုတ္တရာအား ဘုရားရှင် ဟောတော်မူသည့်သုတ်။
-အံ၊၂၊၄၂၅-၇။
အံ၊မြန်၊၂၊၅၃၈-၅၄၀။
-အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ ဒွါဒသမသုတ်။
ဘုရားရှင် ဝံသနိုင်ငံ ကောသမ္ဗီမြို့ ဃောသိတာရုံကျောင်းတော်၌ သီတင်းသုံး နေတော်မူစဉ် အထက်သုတ်အတိုင်း တိတ္ထိယတို့၏ နိဒ္ဒသဘိက္ခု သတ်မှတ်ပုံ နှင့်ဆက်စပ်၍ အရှင်အာနန္ဒာက လျှောက်ထားသဖြင့် “ဤဓမ္မဝိနယသာသနာတော်၌ နှစ်အရေအတွက်မျှဖြင့် “နိဒ္ဒသဘိက္ခု” ဟုမသတ်မှတ်ပုံ၊ ငါဘုရားကိုယ်တော်တိုင် ထူးသောဉာဏ်ဖြင့် သိတော်မူ၍ မျက်မှောက်ပြုတော်မူ၍ ဟောကြားတော်မူအပ်ကုန်သော သဒ္ဓ, ဟိရီမာ, ဩတ္တပ္ပီ, ဗဟုဿုတ, အာရဒ္ဓဝီရိယ, သတိမာ, ပညဝါဟူသော နိဒ္ဒသဝတ္ထု (၇)ပါးတို့နှင့်ပြည့်စုံသော ရဟန်းသည် (၁၂)နှစ်၊ (၂၄)နှစ်၊ (၃၆)နှစ်၊ (၄၈)နှစ်တို့ပတ်လုံး ပရိပုဏ္ဏ, ပရိသုဒ္ဓဖြစ်အောင် ကျင့်သုံးသော ရဟန်းတော်ကို “နိဒ္ဒသဘိက္ခု” ဟုခေါ်ထိုက်ပုံကို အရှင်အာနန္ဒာထေရ်အား ဘုရားရှင် ဟောတော်မူသည့်သုတ်။
-အံ၊၂၊၄၃၈-၄၄၀။
အံ၊မြန်၊၂၊၅၅၃-၅။
အံ၊ဋ္ဌ၊၃၊၁၆၇-၈။
အံ၊ဋီ၊၃၊၁၇၃-၄။
-အင်္ဂုတ္တရနိကာယ၊ သတ္တကနိပါတ၊ ၅-မဟာယညဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဇာဏုဿောဏိပုဏ္ဏားက ဘုရားရှင်အား ဗြဟ္မစာရီဟု ဝန်ခံမှုနှင့်ဆက် စပ်၍ မေးလျှောက်ရာ ဘုရားရှင်က မိမိသည် “အခဏ္ဍ အစ္ဆိဒ္ဒ အသဗလ အကမ္မာသပရိပုဏ္ဏ ပရိသုဒ္ဓ ဗြဟ္မစာရီ”ဖြစ်ပုံကို မိန့်ကြားတော်မူပါသည်။
ဇာဏုဿောဏိပုဏ္ဏားက “ဗြဟ္မစရိယ၏ ခဏ္ဍ ဆိဒ္ဒ သဗလ ကမ္မာသ”ကို မေးလျှောက်ရာ ဘုရားရှင်က “မေထုန်ငယ် ခုနစ်ပါး”ကို ဟောတော်မူပြီး ယင်း မေထုန်ငယ်ခုနစ်ပါးကို ပယ်ပြီးမှ သဗ္ဗညုဘုရားရှင်ဖြစ်ကြောင်း ကြေညာတော်မူခဲ့ပုံကို ဟောတော်မူသည့်သုတ်။
-အံ၊၂၊၄၄၁-၄။
အံ၊မြန်၊၂၊၅၅-၅၆၀။
အံ၊ဋ္ဌ၊၃၊၁၆၈-၉။
အံ၊ဋီ၊၃၊၁၇၄-၅။
-အင်္ဂုတ္တရနိကာယ၊ သတ္တကနိပါတ၊ ၅-မဟာယညဝဂ္ဂ၊ နဝမသုတ်။
ဘုရားရှင် အင်္ဂနိုင်ငံ စမ္ပာမြို့ ဂဂ္ဂရာရေကန်အနီး၌ သီတင်းသုံးနေတော်မူစဉ် စမ္ပာမြို့သား ဥပါသကာများကို ဦးဆောင်၍ ရောက်ရှိ လျှောက်ထားသော အရှင်သာရိပုတ္တရာမထေရ်အား တဏှုတ္တရိယဒါန၊ စိတ္တီကာရဒါန၊ ဟိရောတ္တပ္ပဒါန၊ နိရဝသေသဒါန၊ ဒက္ခိဏေယျဒါန၊ သောမနဿပဝိစာရဒါန၊ အလင်္ကာရပရိဝါရ ဒါန ဟူသော ဒါန(၇)မျိုးကို ဘုရားရှင်ဟောတော်မူသည့်သုတ်။
-အံ၊၁၊၂၇။
အံ၊မြန်၊၁၊၃၆။
အံ၊ဋ္ဌ၊၁၊၃၄၂-၇။
အံ၊ဋီ၊၁၊၂၀၈-၉။
-အင်္ဂုတ္တရနိကာယ၊ ဧကကနိပါတ၊ ၁၄-ဧတဒဂ္ဂ (သတ္တမ)ဝဂ်၊ ပဉ္စမသုတ်။